**OPIS POSLOVA, PODACI O PLAĆI, SADRŽAJ I NAČIN TESTIRANJA TE PRAVNI I DRUGI IZVORI ZA PRIPREMANJE KANDIDATA ZA PROVJERU ZNANJA**

**I VJEŠTINA ZA OBAVLJANJE POSLOVA RADNOG MJESTA**

**vezani uz raspisani javni natječaj u Narodnim novinama, broj 53 od 8.6.2018. godine za prijam u državnu službu u Ministarstvo mora, prometa i infrastrukture**

1. **UPRAVA ZRAČNOG PROMETA, ELEKTRONIČKIH KOMUNIKACIJA**

 **I POŠTE**

Sektor zračnog prometa

Služba pravnih i gospodarskih poslova

Odjel pravnih i prekršajnih poslova

1. upravni savjetnik – 1 izvršitelj

**Poslovi i zadaci:**

* sudjeluje u pripremi i izradi nacrta prijedloga zakona i drugih propisa iz područja zračnog prometa,
* priprema pravna objašnjenja zakona i drugih propisa, te mišljenja u vezi s primjenom zakona i drugih propisa iz područja zračnog prometa,
* sudjeluje u obavljanju poslova koji se odnose na praćenje međunarodnog zakonodavstva i zakonodavstva Europske unije iz područja zračnog prometa te izvještavanje o obvezama Republike Hrvatske koje proizlaze iz istih,
* priprema mišljenja na prijedloge propisa drugih tijela državne uprave,
* priprema odgovore na predstavke i pritužbe građana i pravnih osoba,
* obavlja i druge poslove iz djelokruga Odjela.

Odjel gospodarskih poslova

1. stručni suradnik – 1 izvršitelj

**Poslovi i zadaci:**

* obavlja stručne poslove na izradi i donošenju godišnjeg proračuna Sektora sukladno zakonskim propisima,
* sudjeluje u pripremi podloge za uspostavu i razvoj financijskog upravljanja i kontrola te surađuje sa sudionicima procesa,
* provodi suradnju s proračunskim korisnicima i subjektima kojima se transferiraju proračunska sredstva,
* priprema zahtjeve za rezervaciju i naloge za isplatu sredstava za stavke koje su u nadležnosti Sektora,
* priprema, organizira i koordinira financijsko praćenje namjenskog trošenja odobrenih proračunskih sredstava sukladno namjeni i planiranoj dinamici,
* sudjeluje u uspostavi sustava kontrole i izvješćivanja o realizaciji ugovora,
* vodi evidencije i baze podataka ugovora, te prati izvršenja ugovornih obveza,
* priprema, koordinira i evaluira financijska izvješća izvršenja ugovora,
* prati računovodstvene poslove za koje je nadležan Sektor,
* sudjeluje u izradi procjena fiskalnog učinka zakona i drugih propisa na državni proračun za propise koji su vezani za zračni promet,
* prati stanje u području zračnog prometa,
* obavlja i druge poslove iz djelokruga Odjela.

Odjel za praćenje i provedbu strateških projekata

1. viši stručni savjetnik – 1 izvršitelj

**Poslovi i zadaci:**

* obavlja stručne poslove koji se odnose na pripremu, praćenje provedbe i sudjelovanje u provedbi natječajnih postupaka za koncesijske programe strateške prometne infrastrukture u zračnom prometu,
* sudjeluje u pripremi projekata te prati njihovo ostvarivanje u sklopu programa i fondova suradnje i pomoći Europske unije,
* sudjeluje u izradi prijedloga financijskog plana,
* surađuje u pripremi i izradi nacrta prijedloga zakona i drugih propisa,
* obavlja i druge poslove iz djelokruga Odjela.

Sektor elektroničkih komunikacija i pošte

Služba elektroničkih komunikacija

Odjel pravnih i međunarodnih poslova

1. stručni savjetnik – 1 izvršitelj

**Poslovi i zadaci:**

* sudjeluje u obavljanju stručnih i tehničkih poslova u vezi s izradom nacrta prijedloga zakona i drugih propisa iz područja elektroničkih komunikacija, radijske opreme i elektromagnetske kompatibilnosti,
* pruža stručnu potporu u izradi prijedloga stajališta Republike Hrvatske, stručnih podloga, analiza, izvješća, planova i drugih dokumenata u svrhu obavljanja europskih poslova iz djelokruga Službe,
* sudjeluje u izradi prijedloga pravnih objašnjenja zakona i drugih propisa te stručnih mišljenja u vezi s primjenom zakona i drugih propisa iz djelokruga Službe,
* surađuje u poslovima vezanim uz provedbu Nacionalnog širokopojasnog (NGN) plana Republike Hrvatske, unaprjeđenja Partnerskog sporazuma i operativnih programa za korištenje sredstava iz ESI fondova u dijelu koji se odnosi na razvoj elektroničke komunikacijske infrastrukture, elektroničkih komunikacijskih mreža i usluga,
* sudjeluje u obavljanju poslova u vezi sa suradnjom s nadležnim tijelima u sustavu upravljanja Operativnim programom »Konkurentnost i kohezija« 2014. – 2020. za tematski cilj u vezi sa širokopojasnom infrastrukturom te suradnjom s nositeljem Okvirnog nacionalnog programa za razvoj infrastrukture širokopojasnog pristupa,
* pruža stručnu potporu u obavljanju poslova nositelja Nacionalnog programa razvoja širokopojasne agregacijske infrastrukture, suradnji s nadležnim tijelima u sustavu upravljanja ESI fondovima te s društvom Odašiljači i veze d.o.o. u provedbi Nacionalnog programa razvoja širokopojasne agregacijske infrastrukture,
* surađuje u izradi prijedloga odgovora na zastupnička pitanja,
* pruža stručnu potporu u izradi prijedloga odgovora na predstavke i pritužbe građana i pravnih osoba u vezi s obavljanjem djelatnosti iz djelokruga Odjela,
* obavlja druge poslove iz djelokruga Odjela.
1. **UPRAVA ZA PRORAČUN I FINANCIJE**

Sektor za financijsko- računovodstvene poslove, financijske analize i potpore

Služba za financijske analize i državne potpore

Odjel za državne potpore

1. viši stručni savjetnik (mjesto rada Zagreb) – 1 izvršitelj

**Poslovi i zadaci:**

* priprema izvješća o dodijeljenim državnim potporama za Ministarstvo financija,
* u suradnji s ustrojstvenim jedinicama Ministarstva provodi analize podataka o dodijeljenim državnim potporama,
* evidentira, prati i ažurira podatke o državnim potporama u Registru državnih potpora,
* obavlja i druge poslove iz djelokruga Odjela.
1. **SAMOSTALNA SLUŽBA ZA EUROPSKE POSLOVE I MEĐUNARODNU**

 **SURADNJU**

Odjel za provođenje zakonodavstva Europske unije

1. stručni savjetnik za provođenje europskog prava (mjesto rada Zagreb) – 2 izvršitelja

**Poslovi i zadaci:**

* sudjeluje u koordinaciji izrade na razini Ministarstva i izradi i praćenju provedbe dijelova Programa za preuzimanje i provedbu pravne stečevine Europske unije u nadležnosti Ministarstva,
* sudjeluje u koordinaciji aktivnosti ustrojstvenih jedinica Ministarstva radi učinkovitog usvajanja pravne stečevine Europske unije,
* na razini Ministarstva sudjeluje u koordinaciji obavještavanja Europske komisije o mjerama prijenosa direktiva i ispunjavanja drugih obveza u nacionalno zakonodavstvo,
* zaprima i analizira očitovanja ustrojstvenih jedinica Ministarstva o mjerama prijenosa direktiva i ispunjavanja drugih obveza u nacionalno zakonodavstvo,
* sudjeluje u koordinaciji izrade i izradi odgovora u postupku zbog povrede prava Europske unije u području nadležnosti Ministarstva,
* sudjeluje u koordinaciji rada nadležnih ustrojstvenih jedinica Ministarstva te pruža stručnu i tehničku potporu u izradi potrebnih obrazloženja (odgovora),
* na razini Ministarstva koordinira obavještavanje Europske komisije o nacrtima tehničkih propisa Republike Hrvatske,
* sudjeluje u pripremi i provedbi drugih aktivnosti vezanih uz članstvo Republike Hrvatske u Europskoj uniji,
* surađuje s drugim ministarstvima, posebice s ministarstvom nadležnim za vanjske i europske poslove,
* priprema prijedloge proračuna Odjela i prati izvršenje proračuna za sredstva Odjela,
* obavlja i druge poslove iz djelokruga Odjela.

**PODACI O PLAĆI**

Plaća se utvrđuje na temelju odredbe članka 144. stavka 2. Zakona o državnim službenicima („Narodne novine“, broj 92/05, 107/07, 27/08, 49/11, 150/11, 34/12, 49/12 – pročišćeni tekst, 37/13, 38/13, 1/15, 138/15 – Odluka Ustavnog suda Republike Hrvatske i 61/17), a u svezi članka 108. stavka 1. i članka 110. Zakona o državnim službenicima i namještenicima („Narodne novine“ 27/01) u skladu s Uredbom o nazivima radnih mjesta i koeficijentima složenosti poslova u državnoj službi ("Narodne novine" broj 37/01, 38/01 (ispravak), 71/01, 89/01, 112/01, 7/02 (ispravak), 17/03, 197/03, 21/04, 25/04 (ispravak), 66/05, 11/07, 47/07, 109/07, 58/08, 32/09, 21/10, 38/10, 77/10, 113/10, 22/11, 142/11, 31/12 60/12, 78/12, 82/12, 100/12, 124/12, 140/12, 16/13, 25/13, 52/10, 96/13, 126/13, 02/14, 94/14, 140/14, 151/14, 76/15 i 100/15).

**TESTIRANJE KANDIDATA**

Provjera znanja, sposobnosti i vještina kandidata te rezultata u dosadašnjem radu utvrđuje se putem testiranja i razgovora (intervjua) Komisije s kandidatima.

Testiranje se provodi u dvije faze.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta. U prvu fazu testiranja upućuju se kandidati koji ispunjavaju formalne uvjete iz javnog natječaja, a čije su prijave pravodobne i potpune.

Druga faza testiranja sastoji se od provjere stranog jezika ako je navedeno u stručnim uvjetima za pojedino radno mjesto i poznavanja ili znanje rada na računalu ako je navedeno u stručnim uvjetima za pojedino radno mjesto.

U drugu fazu testiranja upućuju se kandidati koji su ostvarili najbolje rezultate u prvoj fazi testiranja, i to 15 kandidata. Ako je u prvoj fazi zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu faza testiranja.

Svaki dio provjere znanja, sposobnosti i vještina vrednuje se bodovima od 0 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina, ako je za svaki dio provedene provjere dobio najmanje 5 bodova. Kandidat koji ne zadovolji na provedenoj provjeri, odnosno dijelu provedene provjere, ne može sudjelovati u daljnjem postupku.

Na razgovor (intervju) pozvat će se kandidati koji su ostvarili ukupno najviše bodova u prvoj i drugoj fazi testiranja, i to 10 kandidata za svako radno mjesto, a ako je u drugoj fazi zadovoljilo manje od 10 kandidata, na intervju će se pozvati svi kandidati koji su zadovoljili u drugoj fazi testiranja. Svi kandidati koji dijele 10. mjesto nakon testiranja u prvoj fazi pozvat će se na intervju.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad u državnoj službi te rezultate ostvarene u njihovu dosadašnjem radu. Rezultati intervjua vrednuju se bodovima od 0 do 10. Smatra se da je kandidat zadovoljio na intervjuu ako je dobio najmanje 5 bodova.

Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na testiranju i intervjuu.

**PRAVNI I DRUGI IZVORI ZA PRIPREMANJE KANDIDATA ZA PROVJERU ZNANJA**

**I VJEŠTINA ZA OBAVLJANJE POSLOVA RADNOG MJESTA**

* **Provjere znanja, sposobnosti i vještina bitnih za obavljanje poslova radnog mjesta - pisana provjera znanja po pojedinim radnim mjestima**
1. **UPRAVA ZRAČNOG PROMETA, ELEKTRONIČKIH KOMUNIKACIJA**

 **I POŠTE**

Sektor zračnog prometa

Služba pravnih i gospodarskih poslova

Odjel pravnih i prekršajnih poslova

1. **upravni savjetnik – 1 izvršitelj**

**Literatura:**

* Zakon o zračnom prometu („Narodne novine“, broj 69/09, 84/11, 54/13, 127/13 i 92/14)
* Zakon o obveznim i stvarnopravnim odnosima u zračnom prometu (“Narodne novine”, broj 132/98, 63/08, 134/09 i 94/13)
* Zakon o osnutku Hrvatske kontrole zračne plovidbe (“Narodne novine”, broj 19/98, 20/00-Odluka Ustavnog suda Republike Hrvatske broj u-i-638/1998 od 3. veljače 2000. i 51A/13)
* Zakon o zračnim lukama (“Narodne novine”, broj 19/98 i 14/11)
* Zakon o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13)

Odjel gospodarskih poslova

1. **stručni suradnik – 1 izvršitelj**

**Literatura:**

* Zakon o zračnom prometu („Narodne novine“, broj 69/09, 84/11, 54/13, 127/13 i 92/14)
* Zakon o obveznim i stvarnopravnim odnosima u zračnom prometu (“Narodne novine”, broj 132/98, 63/08, 134/09 i 94/13)
* Zakon o osnutku Hrvatske kontrole zračne plovidbe (“Narodne novine”, broj 19/98, 20/00-Odluka Ustavnog suda Republike Hrvatske broj u-i-638/1998 od 3. veljače 2000. i 51A/13)
* Zakon o zračnim lukama (“Narodne novine”, broj 19/98 i 14/11)
* Zakon o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13)

Odjel za praćenje i provedbu strateških projekata

1. **viši stručni savjetnik – 1 izvršitelj**

**Literatura:**

* Zakon o zračnom prometu („Narodne novine“, broj 69/09, 84/11, 54/13, 127/13 i 92/14)
* Zakon o obveznim i stvarnopravnim odnosima u zračnom prometu (“Narodne novine”, broj 132/98, 63/08, 134/09 i 94/13)
* Zakon o osnutku Hrvatske kontrole zračne plovidbe (“Narodne novine”, broj 19/98, 20/00-Odluka Ustavnog suda Republike Hrvatske broj u-i-638/1998 od 3. veljače 2000. i 51A/13)
* Zakon o zračnim lukama (“Narodne novine”, broj 19/98 i 14/11)
* Zakon o osnivanju Agencije za istraživanje nesreća u zračnom, pomorskom i željezničkom prometu („Narodne novine“, broj 54/13)

Sektor elektroničkih komunikacija i pošte

Služba elektroničkih komunikacija

Odjel pravnih i međunarodnih poslova

1. **stručni savjetnik – 1 izvršitelj**

**Literatura:**

* Zakona o elektroničkim komunikacijama ("Narodne novine", br. 73/08., 90/11., 133/12., 80/13., 71/14. i 72/17.)
* Zakon o mjerama za smanjenje troškova postavljanja elektroničkih komunikacijskih mreža velikih brzina ("Narodne novine", br. 121/16.)
1. **UPRAVA ZA PRORAČUN I FINANCIJE**

Sektor za financijsko- računovodstvene poslove, financijske analize i potpore

Služba za financijske analize i državne potpore

Odjel za državne potpore

1. **viši stručni savjetnik (mjesto rada Zagreb) – 1 izvršitelj**

**Literatura:**

* Zakon o proračunu (NN 87/08, 136/12, 15/15)
* Zakon o državnim potporama (NN 47/14, 69/17)
* Pravilnik o dostavi prijedloga državnih potpora, podataka o državnim potporama i potporama male vrijednosti te registru državnih potpora i potpora male vrijednosti (NN 121/16)
1. **SAMOSTALNA SLUŽBA ZA EUROPSKE POSLOVE I MEĐUNARODNU**

 **SURADNJU**

Odjel za provođenje zakonodavstva Europske unije

1. **stručni savjetnik za provođenje europskog prava (mjesto rada Zagreb) – 2 izvršitelja**

Literatura:

* Europa u 12 lekcija, Pascal Fontaine

<https://publications.europa.eu/en/publication-detail/-/publication/2d85274b-0093-4e38-896a-12518d629057>

* Hrvatska na putu u Europsku uniju, Od kandidature do članstva, MEI. – šesto izdanje, MVEP, 2012. ažurirana je 2012. godine.

<http://www.mvep.hr/files/file/publikacije/Hrvatska_na_putu_2012.pdf>

* Odluka o osnivanju Međuresorne radne skupine za europske poslove i Dodaci I i II Odluke: Pravila o postupku usvajanja stajališta Republike Hrvatske u radu Vijeća Europske unije i Europskoga vijeća te u postupcima zbog povrede prava Europske unije i Pravila o postupku notifikacije te postupku izrade i podnošenja odgovora Republike Hrvatske u EU PILOT postupcima, pred-sudskim postupcima zbog povrede prava Europske unije i postupcima pred Sudom Europske unije (Narodne novine, 43/16)
* **Provjera razine stranog jezika sukladno navedenim stručnim uvjetima za pojedino radno mjesto - pis*ana provjera***
* **PROVJERA AKTIVNOG KORIŠTENJA ENGLESKOG JEZIKA U GOVORU I PISMU:**
* **Za radna mjesta pod rednim brojem: 1.,2.,3.,4.**
* **PROVJERA AKTIVNOG KORIŠTENJAENGLESKOG JEZIKA U GOVORU I PISMU I PASIVNOG RAZUMIJEVANJA NJEMAČKOG ILI FRANCUSKOG JEZIKA:**
* ***Za radno mjesto pod rednim brojem: 6.***
* ***Provjera rada na računalo* - sukladno navedenim stručnim uvjetima za pojedino radno mjesto - pis*ana provjera***

***RAZINA POZNAVANJE RADA NA RAČUNALU***

***Za radna mjesta pod rednim brojem: 1.,2.,3.,4,5.***

Osnove rada sa računalima (operativni sustav MS Windows 7, web preglednik, e-mail klijent)

* Obrada teksta (MS Word)

**Literatura: Linkovi**

<http://itdesk.info/hr/e-edukacija/modul-2-koristenje-racunala-i-upravljanje-datotekama/koristenje-racunala-microsoft-windows-7-upravljanje-datotekama-prirucnik/>

<http://itdesk.info/hr/e-edukacija/modul-3-obrada-teksta/obrada-teksta-microsoft-word-2010-prirucnik/>

<http://itdesk.info/hr/e-edukacija/modul-7-informacije-i-komunikacije/modul-7-informacije-i-komunikacije-prirucnik/>

**MJESTO I VRIJEME ODRŽAVANJA TESTIRANJA BIT ĆE OBJAVLJENO NAJMANJE 5 DANA PRIJE TESTIRANJA NA WEB STRANICI MINISTARSTVA MORA, PROMETA I INFRASTRUKTURE** [**WWW.MMPI.HR**](http://WWW.MMPI.HR)**.**

**KANDIDATI KOJI ISPUNJAVAJU FORMALNE UVJETE NATJEČAJA BITI ĆE OBAVIJEŠTENI OSOBNO PUTEM ELEKTRONIČKE POŠTE O MJESTU I VREMENU ODRŽAVANJA TESTIRANJA.**

**OSOBA KOJA NIJE PODNIJELA PRAVOVREMENU ILI POTPUNU PRIJAVU ILI NE ISPUNJAVA FORMALNE UVJETE IZ JAVNOG NATJEČAJA, NE SMATRA SE KANDIDATOM PRIJAVLJENIM NA JAVNI NATJEČAJ, O ČEMU JOJ SE DOSTAVLJA PISANA OBAVIJEST PUTEM ELEKTRONIČKE POŠTE.**